title: 2005/616/EF: Kommissionens afgørelse af 17. august 2005 om overvågning og evaluering af situationen med hensyn til arbejdstageres rettigheder i Belarus med henblik på midlertidig tilbagetrækning af handelspræferencer

text:
               18.8.2005

               DA

               Den Europæiske Unions Tidende

               L 213/16

      KOMMISSIONENS AFGØRELSE

   af 17. august 2005
   om overvågning og evaluering af situationen med hensyn til arbejdstageres rettigheder i Belarus med henblik på midlertidig tilbagetrækning af handelspræferencer
   (2005/616/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets forordning (EF) nr. 2501/2001 af 10. december 2001 om anvendelse af et arrangement med generelle toldpræferencer for perioden 1. januar 2002 til 31. december 2004 — Erklæringer til Rådets forordning om anvendelse af et arrangement med generelle toldpræferencer for perioden 1. januar 2002 til 31. december 2004 (1), særlig artikel 26 og 29, og
   ud fra følgende betragtninger:

               (1)

               De toldpræferencer, der er indrømmet i henhold til forordning (EF) nr. 2501/2001, kan midlertidigt tilbagetrækkes for alle eller visse varer bl.a. under omstændigheder, hvor der forekommer alvorlig og systematisk overtrædelse af organisationsfriheden og retten til kollektive forhandlinger som defineret i de relevante ILO-konventioner.

               (2)

               I henhold til forordning (EF) nr. 2501/2001 er Republikken Belarus (i det følgende benævnt »Belarus«) omfattet af generelle toldpræferencer.

               (3)

               Den 29. januar 2003 modtog Kommissionen oplysninger fra Den Frie Faglige Internationale (FFI), Den Europæiske Faglige Samarbejdsorganisation (EFS) og World Confederation of Labour (WCL) om påståede systematiske og alvorlige krænkelser af organisationsfriheden i Belarus som defineret i ILO-konvention nr. 87 og 98.

               (4)

               De fremlagte oplysninger var tilstrækkelige til at begrunde indledningen af en undersøgelse, og Kommissionen besluttede derfor ved en afgørelse af 29. december 2003 (2), at der skulle foretages en undersøgelse.

               (5)

               De belarussiske myndigheder blev inddraget i undersøgelsen. De skriftlige og mundtlige erklæringer, som Kommissionen indhentede i løbet af undersøgelsen, underbygger påstandene i de tidligere afgivne oplysninger. Belarus overtræder ILO-konvention nr. 87 om foreningsfrihed på forskellige vigtige områder ved at lægge hindringer i vejen for retten til frit at etablere fagforeninger, retten til at organisere sig, det frie valg af fagforening og muligheden for, at sådanne organisationer kan opnå retlig status. Belarus hindrer fagforeningers arbejde, herunder modtagelse af finansiel bistand fra internationale organisationer, som de er knyttet til, og fremmer ophævelse eller suspendering af fagforeninger. Belarus’ regering overtræder også konvention nr. 98 (1949) om retten til at organisere sig og føre kollektive forhandlinger gennem forskelsbehandling rettet mod fagforeninger.

               (6)

               De foreliggende oplysninger giver således tilstrækkelig grund til at konkludere, at disse overtrædelser er alvorlige og systematiske, og at det er berettiget at trække Belarus’ adgang til den generelle præferenceordning tilbage. Der er sendt en rapport om resultaterne af undersøgelsen til Udvalget for Generelle Præferencer.

               (7)

               I betragtning af ovenstående overvåger og evaluerer Kommissionen situationen med hensyn til arbejdstageres rettigheder i Belarus i en periode på seks måneder. Når denne periode er udløbet, vil Kommissionen fremlægge forslag for Rådet om midlertidig tilbagetrækning af handelspræferencerne, medmindre Belarus før periodens udløb har givet tilsagn om at træffe de nødvendige foranstaltninger til i løbet af otte måneder at efterkomme principperne i ILO-erklæringen fra 1998 om grundlæggende principper og rettigheder i forbindelse med arbejde.

               (8)

               De i denne afgørelse fastsatte foranstaltninger er i overensstemmelse med udtalelse fra Udvalget for Generelle Præferencer —

         TRUFFET FØLGENDE AFGØRELSE:
   Eneste artikel
   1.   Kommissionen overvåger og evaluerer situationen i Belarus for så vidt angår ILO-konvention nr. 87 og 98 i en periode på seks måneder fra datoen for offentliggørelsen af en meddelelse om overvågnings- og evalueringsperioden i Den Europæiske Unions Tidende.
   2.   I denne meddelelse vil Kommissionen opfordre Belarus til at give tilsagn om inden udløbet af perioden på seks måneder at træffe de nødvendige foranstaltninger til i løbet af otte måneder at efterkomme principperne i ILO-erklæringen af 1998 om grundlæggende principper og rettigheder i forbindelse med arbejde, som udtrykt i de tolv henstillinger i ILO’s undersøgelseskommissions rapport fra juli 2004.
   3.   Hvis Belarus ikke giver tilsagn herom, vil Kommissionen efter udløbet af den i stk. 1 omhandlede periode på seks måneder fremsætte forslag for Rådet om midlertidig tilbagetrækning af de handelspræferencer, der er indrømmet i henhold til forordning (EF) nr. 2501/2001.

      Udfærdiget i Bruxelles, den 17. august 2005.

            På Kommissionens vegne

         Peter MANDELSON

            Medlem af Kommissionen

      (1)  EFT L 346 af 31.12.2001, s. 1. Senest ændret ved forordning (EF) nr. 980/2005 (EUT L 169 af 30.6.2005, s. 1).

      (2)  EUT L 5 af 9.1.2004, s. 90.


title: Afgørelse BiH/15/2009 truffet af Den Udenrigs- og Sikkerhedspolitiske Komité af 11. november 2009 om udnævnelse af en øverstbefalende for EU-styrken i Den Europæiske Unions militæroperation i Bosnien-Hercegovina

text:
               14.11.2009

               DA

               Den Europæiske Unions Tidende

               L 299/17

      AFGØRELSE BiH/15/2009 TRUFFET AF DEN UDENRIGS- OG SIKKERHEDSPOLITISKE KOMITÉ

   af 11. november 2009
   om udnævnelse af en øverstbefalende for EU-styrken i Den Europæiske Unions militæroperation i Bosnien-Hercegovina
   (2009/836/FUSP)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 25, stk. 3,
   under henvisning til Rådets fælles aktion 2004/570/FUSP af 12. juli 2004 om Den Europæiske Unions militæroperation i Bosnien-Hercegovina (1), særlig artikel 6, og
   ud fra følgende betragtninger:

               (1)

               Rådet har i medfør af artikel 6 i fælles aktion 2004/570/FUSP bemyndiget Den Udenrigs- og Sikkerhedspolitiske Komité (PSC) til at træffe yderligere afgørelser om udnævnelse af den øverstbefalende for EU-styrken.

               (2)

               Ved PSC's afgørelse BiH/14/2008 af 21. november 2008 (2) blev general Stefano CASTAGNOTTO udnævnt til øverstbefalende for EU-styrken i Den Europæiske Unions militæroperation i Bosnien-Hercegovina.

               (3)

               Den øverstbefalende for EU-operationen har indstillet general Bernhard BAIR som den nye øverstbefalende for EU-styrken i Den Europæiske Unions militæroperation i Bosnien-Hercegovina.

               (4)

               EU's Militærkomité har støttet indstillingen.

               (5)

               I medfør af artikel 6 i protokollen om Danmarks stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i udarbejdelsen og gennemførelsen af Den Europæiske Unions afgørelser og aktioner, som har indvirkning på forsvarsområdet.

               (6)

               Det Europæiske Råd vedtog på mødet i København den 12. og 13. december 2002 en erklæring, hvorefter »Berlin plus«-ordningerne og gennemførelsen heraf kun gælder for de EU-medlemsstater, der også er enten NATO-medlemmer eller parter i »partnerskab for fred«, og som derfor har indgået bilaterale sikkerhedsaftaler med NATO —

         TRUFFET FØLGENDE AFGØRELSE:
   Artikel 1
   General Bernhard BAIR udnævnes herved til øverstbefalende for EU-styrken i Den Europæiske Unions militæroperation i Bosnien-Hercegovina.
   Artikel 2
   Denne afgørelse har virkning fra den 4. december 2009.

      Udfærdiget i Bruxelles, den 11. november 2009.

            På Den Udenrigs- og Sikkerhedspolitiske Komités vegne

            Formand

         O. SKOOG

      (1)  EUT L 252 af 28.7.2004, s. 10.

      (2)  EUT L 319 af 29.11.2008, s. 80.


title: 2007/490/EF: Rådets beslutning af 5. juni 2007 om ophævelse af beslutning 2003/89/EF om et uforholdsmæssigt stort underskud i Tyskland

text:
               13.7.2007

               DA

               Den Europæiske Unions Tidende

               L 183/23

      RÅDETS BESLUTNING

   af 5. juni 2007
   om ophævelse af beslutning 2003/89/EF om et uforholdsmæssigt stort underskud i Tyskland
   (2007/490/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 104, stk. 12,
   under henvisning til henstilling fra Kommissionen, og
   ud fra følgende betragtninger:

               (1)

               I henhold til Rådets beslutning 2003/89/EF (1) og på grundlag af en henstilling fra Kommissionen i overensstemmelse med traktatens artikel 104, stk. 6, blev det besluttet, at der forelå et uforholdsmæssigt stort underskud i Tyskland. Rådet noterede, at det offentlige underskud var på 3,7 % af BNP i 2002, en væsentlig overskridelse af traktatens referenceværdi på 3 % af BNP, mens den offentlige bruttogæld ventedes at andrage 60,9 % af BNP, en smule over traktatens referenceværdi på 60 % af BNP.

               (2)

               Den 21. januar 2003 rettede Rådet i henhold til artikel 104, stk. 7, i traktaten og artikel 3, stk. 4, i Rådets forordning (EF) nr. 1467/97 af 7. juli 1997 om fremskyndelse og afklaring af gennemførelsen af proceduren i forbindelse med uforholdsmæssigt store underskud (2) en henstilling til Tyskland med henblik på at bringe situationen med et uforholdsmæssigt stort underskud til ophør hurtigst muligt og senest i 2004. Henstillingen blev offentliggjort. Året 2005 burde i lyset af de unikke omstændigheder, som Rådets konklusioner af 25. november 2003 og EF-Domstolens dom af 13. juli 2004 (3) afstedkom, betragtes som den relevante frist for korrektion af det uforholdsmæssigt store underskud.

               (3)

               I henhold til protokollen om proceduren i forbindelse med uforholdsmæssigt store underskud, der er knyttet som bilag til traktaten, er det Kommissionens ansvar at fremlægge data til gennemførelsen af denne procedure. Som en del af gennemførelsen af denne protokol skal medlemsstaterne indberette data om det offentlige underskud og den offentlige gæld samt andre relaterede variabler to gange årligt, før den 1. april og før den 1. oktober, i henhold til artikel 4 i Rådets forordning (EF) nr. 3605/93 af 22. november 1993 om gennemførelse af den protokol om proceduren i forbindelse med uforholdsmæssigt store underskud, der er knyttet som bilag til traktaten om oprettelse af Det Europæiske Fællesskab (4).

               (4)

               Efter en foreløbig indberetning fra Tyskland i februar 2006 viste faktiske data tilvejebragt af Kommissionen (Eurostat), at det uforholdsmæssigt store underskud ikke var blevet korrigeret i 2005. Den 14. marts 2006 traf Rådet straks i henhold til artikel 10, stk. 3, i forordning (EF) nr. 1467/97 og på grundlag af en henstilling fra Kommissionen beslutning om i overensstemmelse med traktatens artikel 104, stk. 9, at pålægge Tyskland at træffe foranstaltninger til den nedbringelse af underskuddet, som skønnes nødvendig for at rette op på situationen med et uforholdsmæssigt stort underskud, hurtigst muligt og senest i 2007 (5). Mere specifikt besluttede Rådet, at Tyskland i 2006 og 2007 skulle sikre en kumulativ forbedring af landets konjunkturkorrigerede saldo, eksklusive engangsforanstaltninger og midlertidige foranstaltninger, på mindst et procentpoint.

               (5)

               I henhold til traktatens artikel 104, stk. 12, skal en rådsbeslutning om eksistensen af et uforholdsmæssigt stort underskud ophæves, når det uforholdsmæssigt store underskud i den pågældende medlemsstat efter Rådets opfattelse er blevet korrigeret.

               (6)

               På grundlag af data fra Kommissionen (Eurostat) i henhold til artikel 8g, stk. 1, i forordning (EF) nr. 3605/93 efter indberetning fra Tyskland før den 1. april 2007 og i henhold til prognosen fra foråret 2007 fra Kommissionens tjenestegrene er følgende konklusioner berettigede:

                           —

                           Det offentlige underskud blev efter at været steget fra 3,7 % af BNP i 2002 til 4,0 % af BNP i 2003 nedbragt til 3,7 % af BNP i 2004, til 3,2 % af BNP i 2005 og endelig til 1,7 % af BNP i 2006. Dette er lavere end målet på 3,3 % af BNP, der blev sat i det opdaterede stabilitetsprogram fra februar 2006, og et godt stykke under referenceværdien for underskuddet på 3 % af BNP et år inden den af Rådet fastsatte tidsfrist.

                           —

                           I tidligere år med gunstige konjunkturer havde Tyskland ikke skabt tilstrækkeligt budgetmæssigt råderum til at klare den langvarige periode med lav vækst fra 2002 til 2005, hvor den reale BNP-vækst lå på gennemsnitligt 0,5 % pr. år. En række skattenedsættelser, som blev gennemført frem til 2005, var en yderligere belastning for budgettet, samtidig med at kompenserende foranstaltninger på udgiftssiden først blev gennemført med nogen forsinkelse. Konsolideringsforanstaltningerne omfattede løntilbageholdenhed i den offentlige sektor ledsaget af personalenedskæringer, reform af det offentlige sundhedssystem i 2004 og en reduktion i tilskud og offentlige investeringer, men også det forhold, at de lave lønstigninger i den private sektor holdt pensionsudbetalingerne nede. De direkte skatter, især fra selskabernes overskud, gav endvidere i 2006 betydeligt større indtægter, end den økonomiske udvikling ellers tydede på. Den konjunkturkorrigerede saldo blev forbedret fra og med 2002 uden brug af omfattende engangsforanstaltninger. Især i 2006 blev den anslåede strukturelle saldo (eksklusive engangsforanstaltninger og andre midlertidige foranstaltninger) som en procentdel af BNP forbedret med næsten et procentpoint.

                           —

                           For 2007 venter prognosen fra foråret 2007 fra Kommissionens tjenestegrene, at underskuddet vil blive reduceret yderligere til 0,6 % af BNP, drevet af den fortsat høje BNP-vækst og især forhøjelsen af standardmomssatsen fra 16 % til 19 % fra og med januar 2007. Der er ikke planlagt nogen engangsforanstaltninger. I indberetningen fra foråret 2007 anslog de tyske myndigheder underskuddet til 1,2 % af BNP. Endvidere forventer Kommissionens tjenestegrene en forbedring i den strukturelle saldo som en procentdel af BNP på  procentpoint i 2007. Dermed synes Tyskland at efterkomme henstillingen om en forbedring i den strukturelle saldo på mindst et procentpoint i 2006 og 2007 kumulativt. Forårsprognosen forventer med en uændret politik, at underskuddet vil falde yderligere til 0,3 % af BNP i 2008. Dette indikerer, at underskuddet er blevet bragt ned under loftet på 3 % af BNP på en troværdig og bæredygtig måde. Med en uændret politik ventes underskuddet på den strukturelle saldo kun at falde marginalt i 2008. Dette skal ses på baggrund af behovet for at gøre fremskridt hen imod den mellemfristede målsætning for budgetstillingen, som for Tysklands vedkommende består i et budget i balance strukturelt set.

                           —

                           Efter at være steget fra 60,3 % af BNP i 2002 til 67,9 % af BNP i 2005 stabiliseredes gældskvoten i 2006, og den ventes ifølge prognosen fra foråret 2007 fra Kommissionens tjenestegrene at falde til 65,4 % af BNP i 2007 og til omtrent 63,5 % i 2008 (med en uændret politik), hvorved den nærmer sig referenceværdien i et hurtigere tempo end forventet i den seneste opdatering af stabilitetsprogrammet.

               (7)

               Efter Rådets opfattelse er det uforholdsmæssigt store underskud i Tyskland blevet korrigeret, og beslutning 2003/89/EF bør derfor ophæves —

         VEDTAGET FØLGENDE BESLUTNING:
   Artikel 1
   Ud fra en samlet vurdering kan det konkluderes, at situationen med et uforholdsmæssigt stort underskud i Tyskland er blevet korrigeret.
   Artikel 2
   Beslutning 2003/89/EF ophæves hermed.
   Artikel 3
   Denne beslutning er rettet til Forbundsrepublikken Tyskland.

      Udfærdiget i Luxembourg, den 5. juni 2007.

            På Rådets vegne

         F. TEIXEIRA DOS SANTOS

            Formand

      (1)  EUT L 34 af 11.2.2003, s. 16.

      (2)  EFT L 209 af 2.8.1997, s. 6. Ændret ved forordning (EF) nr. 1056/2005 (EUT L 174 af 7.7.2005, s. 5).

      (3)  Sag C-27/04, Kommissionen mod Rådet, Sml. 2004 I, s. 6649.

      (4)  EFT L 332 af 31.12.1993, s. 7. Senest ændret ved forordning (EF) nr. 2103/2005 (EUT L 337 af 22.12.2005, s. 1).

      (5)  Rådets beslutning 2006/344/EF (EUT L 126 af 13.5.2006, s. 20).


title: Rådets afgørelse 2009/917/RIA af 30. november 2009 om brug af informationsteknologi på toldområdet

text:
               10.12.2009

               DA

               Den Europæiske Unions Tidende

               L 323/20

      RÅDETS AFGØRELSE 2009/917/RIA
   af 30. november 2009
   om brug af informationsteknologi på toldområdet
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Union, særlig artikel 30, stk. 1, litra a), og artikel 34, stk. 2, litra c),
   under henvisning til Den Franske Republiks initiativ,
   under henvisning til udtalelse fra Europa-Parlamentet (1), og
   ud fra følgende betragtninger:

               (1)

               Toldadministrationerne har sammen med andre kompetente myndigheder ved Fællesskabets ydre grænser og inden for dets territoriale grænser ansvaret for at forebygge, efterforske og retsforfølge overtrædelser ikke blot af Fællesskabets retsforskrifter, men også af nationale love.

               (2)

               Den stigende ulovlige handel af enhver art udgør en alvorlig trussel mod den offentlige sundhed, sædelighed og sikkerhed.

               (3)

               Det er nødvendigt at udbygge samarbejdet mellem toldadministrationerne ved at fastlægge procedurer, hvorefter toldadministrationerne kan handle i fællesskab og udveksle personoplysninger og andre oplysninger om ulovlig handel ved brug af ny teknologi til behandling og transmission af sådanne oplysninger og under iagttagelse af Rådets rammeafgørelse 2008/977/RIA af 27. november 2008 om beskyttelse af personoplysninger i forbindelse med politisamarbejde og retligt samarbejde i kriminalsager (2) og principperne i Europarådets Ministerudvalgs anbefaling R (87) 15 af 17. september 1987 om politiets brug af personoplysninger, i det følgende benævnt »anbefaling R (87) 15«.

               (4)

               Det er ligeledes nødvendigt at sikre en større komplementaritet med de aktioner, der gennemføres i forbindelse med samarbejdet med Den Europæiske Politienhed (Europol) og Den Europæiske Enhed for Retligt Samarbejde (Eurojust), ved at give disse enheder adgang til toldinformationssystemet, herunder til det elektroniske sagsregister på toldområdet, så de kan udføre deres opgaver inden for rammerne af deres mandat.

               (5)

               Læseadgang til toldinformationssystemet bør give Europol mulighed for at foretage krydskontrol mellem oplysninger indsamlet på anden måde og oplysninger, der er tilgængelige i de nævnte databaser, og at indkredse nye forbindelser, der tidligere ikke kunne opdages, således at der kan udføres mere fuldstændige analyser. Læseadgang til det elektroniske sagsregister på toldområdet bør give Europol mulighed for at afdække forbindelser, som Europol hidtil ikke var bekendt med, mellem kriminalefterforskninger med en EU-dimension og en ikke-EU-dimension.

               (6)

               Læseadgang til toldinformationssystemet bør give Eurojust mulighed for øjeblikkelig at få de oplysninger, der kræves for at danne sig et korrekt første overblik, så retlige hindringer kan identificeres og imødegås, og så retsforfølgningen kan give bedre resultater. Læseadgang til det elektroniske sagsregister på toldområdet bør give Eurojust mulighed for at få oplysninger om igangværende og afsluttede efterforskninger i forskellige medlemsstater, så man i højere grad kan støtte de retslige myndigheder i medlemsstaterne.

               (7)

               Eftersom toldadministrationerne i deres daglige arbejde skal administrere såvel fællesskabsforskrifter som ikke-fællesskabs forskrifter, er der behov for at sikre, at bestemmelserne om gensidig bistand og administrativt samarbejde udbygges parallelt. Der bør derfor tages hensyn til bestemmelserne vedrørende toldinformationssystemet og det elektroniske sagsregister på toldområdet i forordning (EF) nr. 766/2008 (3).

               (8)

               Medlemsstaterne anerkender de fordele, som fuld brug af det elektroniske sagsregister på toldområdet vil indebære med hensyn til at koordinere og styrke bekæmpelsen af grænseoverskridende kriminalitet, og forpligter sig derfor til i videst muligt omfang at registrere oplysninger i denne database.

               (9)

               Af de erfaringer, der er gjort siden ikrafttrædelsen af konventionen om brug af informationsteknologi på toldområdet af 26. juli 1995 (i det følgende benævnt »CIS-konventionen«) (4), fremgår det, at det ikke er muligt at gennemføre hele formålet med toldinformationssystemet, som er at bistå med forebyggelse, efterforskning og retsforfølgning af alvorlige overtrædelser af de nationale love, hvis systemet udelukkende anvendes til observation og optagelse af rapport, diskret overvågning og målrettet kontrol.

               (10)

               En strategisk analyse skal hjælpe de ansvarlige på højeste plan med at definere projekter, mål og politikker for bekæmpelse af svig, at planlægge aktiviteter og at afsætte de nødvendige ressourcer til at nå de operationelle mål.

               (11)

               En operationel analyse af aktiviteter, midler og intentioner hos visse personer eller virksomheder, som ikke overholder eller ser ud til ikke at overholde de nationale love, bør hjælpe toldmyndighederne med at træffe passende foranstaltninger i bestemte tilfælde med henblik på at nå målene for bekæmpelse af svig.

               (12)

               Det er derfor hensigtsmæssigt at erstatte CIS-konventionen.

               (13)

               Denne afgørelse respekterer de grundlæggende rettigheder og overholder de principper, som navnlig anerkendes i Den Europæiske Unions charter om grundlæggende rettigheder.

               (14)

               Denne afgørelse er ikke til hinder for, at medlemsstaterne anvender deres egne forfatningsmæssige regler om aktindsigt i offentlige dokumenter —

         TRUFFET FØLGENDE AFGØRELSE:
   KAPITEL I

      OPRETTELSE AF ET TOLDINFORMATIONSSYSTEM

   Artikel 1
   1.   Et fælles edb-baseret informationssystem til brug på toldområdet, i det følgende benævnt »toldinformationssystemet«, oprettes herved.
   2.   Formålet med toldinformationssystemet er, i overensstemmelse med denne afgørelse, at bidrage til forebyggelse, efterforskning og retsforfølgning af alvorlige overtrædelser af nationale love ved en hurtigere udbredelse af oplysninger og således øge effektiviteten i medlemsstaternes toldadministrationers samarbejds- og kontrolprocedurer.
   KAPITEL II

      DEFINITIONER

   Artikel 2
   I denne afgørelse forstås ved:
   1)   »nationale love«: en medlemsstats love eller forskrifter, som toldadministrationen i den pågældende medlemsstat helt eller delvis har kompetence til at administrere, når det gælder:

               i)

               en medlemsstats love eller administrative forskrifter, som toldadministrationen i den pågældende medlemsstat helt eller delvis har kompetence til at administrere, når det gælder grænseoverskridende vareforsendelser, der er underlagt forbud, restriktioner eller kontrolforanstaltninger, og særlig de foranstaltninger, der er omfattet af artikel 30 og 296 i EF-traktaten, samt ikke-harmoniserede punktafgifter

               ii)

               samtlige fællesskabsbestemmelser og bestemmelser, der er vedtaget til gennemførelse af fællesskabsbestemmelser, vedrørende indførsel, udførsel, transit og opbevaring af varer, der er genstand for samhandel mellem medlemsstaterne og tredjelande samt mellem medlemsstaterne indbyrdes for så vidt angår varer, der ikke har status som fællesskabsvarer efter artikel 23 i EF-traktaten, eller varer som skal kontrolleres eller undersøges yderligere for at få fastslået deres status som fællesskabsvarer

               iii)

               samtlige bestemmelser, der er vedtaget på fællesskabsplan inden for rammerne af den fælles landbrugspolitik, og specifikke bestemmelser, der er truffet vedrørende varer, som er frembragt ved forarbejdning af landbrugsprodukter, eller

               iv)

               samtlige bestemmelser, der er vedtaget på fællesskabsplan vedrørende harmoniserede punktafgifter og merværdiafgift ved indførslen, samt de nationale bestemmelser, der gennemfører dem eller har været anvendt i denne forbindelse

         2)   »personoplysninger«: enhver form for information om en identificeret eller identificerbar fysisk person (den registrerede); ved identificerbar person forstås en person, der direkte eller indirekte kan identificeres, bl.a. ved et identifikationsnummer eller et eller flere elementer, der er særlige for denne persons fysiske, fysiologiske, psykiske, økonomiske, kulturelle eller sociale identitet
   3)   »formidlende medlemsstat«: en medlemsstat, som registrerer bestemte oplysninger i toldinformationssystemet
   4)   »operationel analyse«: analyse af operationer, som udgør eller forekommer at udgøre overtrædelser af nationale love, bestående af følgende faser:
   5)   »strategisk analyse«: undersøgelse og fremlæggelse af de generelle tendenser til overtrædelser af de nationale love gennem en evaluering af truslen om og omfanget og virkningerne af visse former for operationer, som er i strid med nationale love, med henblik på at fastlægge prioriteter, danne sig et bedre billede af fænomenet eller truslen, omlægge aktioner til forebyggelse og afsløring af svig og genoverveje tjenesternes opbygning. Kun anonymiserede oplysninger må anvendes til strategisk analyse.
   KAPITEL III

      DRIFT OG BRUG AF TOLDINFORMATIONSSYSTEMET

   Artikel 3
   1.   Toldinformationssystemet består af en central databaseenhed, hvortil der er adgang via terminaler i hver af medlemsstaterne. Systemet skal udelukkende omfatte oplysninger, herunder personoplysninger, der er nødvendige for at opfylde dets formål som fastlagt i artikel 1, stk. 2, af følgende kategorier:

               a)

               varer

               b)

               transportmidler

               c)

               virksomheder

               d)

               personer

               e)

               udviklingen i sager om svig

               f)

               disponibel ekspertbistand

               g)

               bevaring, beslaglæggelse eller konfiskering af varer

               h)

               bevaring, beslaglæggelse eller konfiskering af likvide midler.

         2.   Kommissionen forestår den tekniske forvaltning af toldinformationssystemets infrastruktur i overensstemmelse med reglerne i de gennemførelsesforanstaltninger, som vedtages af Rådet.
   Kommissionen aflægger beretning om forvaltningen til det udvalg, der er nævnt i artikel 27.
   3.   Kommissionen meddeler dette udvalg de nærmere regler, som vedtages for den tekniske forvaltning.
   Artikel 4
   1.   Medlemsstaterne afgør, hvilke elementer der skal registreres i toldinformationssystemet under hver af kategorierne i artikel 3, stk. 1, i det omfang det er nødvendigt for at opfylde formålet med systemet. I kategorien i artikel 3, stk. 1, litra e), må der under ingen omstændigheder registreres personoplysninger.
   2.   Inden for kategorierne i artikel 3, stk. 1, litra a) til d), må de personoplysninger, der registreres i systemet, ikke omfatte andet end følgende oplysninger:

               a)

               efternavn, pigenavn, fornavne, tidligere efternavne og kaldenavne

               b)

               fødselsdato og fødested

               c)

               nationalitet

               d)

               køn

               e)

               nummer på samt sted og dato for udstedelse af identitetspapirer (pas, identitetskort, kørekort)

               f)

               adresse

               g)

               særlige fysiske kendetegn af objektiv og blivende karakter

               h)

               årsagen til, at oplysningen er registreret

               i)

               anbefalet operation

               j)

               en advarselskode, der henviser til ethvert tidligere tilfælde af våbenbesiddelse, voldelig adfærd eller flugt fra myndighederne

               k)

               transportmidlets registreringsnummer.

         3.   Inden for kategorien i artikel 3, stk. 1, litra f), må de personoplysninger, der registreres i systemet, ikke omfatte andet end eksperternes for- og efternavne.
   4.   Inden for kategorierne i artikel 3, stk. 1, litra g) og h), må de personoplysninger, der registreres i systemet, ikke omfatte andet end:

               a)

               efternavn, pigenavn, fornavne, tidligere efternavne og kaldenavne

               b)

               fødselsdato og fødested

               c)

               nationalitet

               d)

               køn

               e)

               adresse.

         5.   Personoplysninger af den art, der er nævnt i artikel 6 i rammeafgørelse 2008/977/RIA må under ingen omstændigheder registreres i toldinformationssystemet.
   Artikel 5
   1.   Oplysninger i kategorierne i artikel 3, stk. 1, litra a) til g), registreres udelukkende i toldinformationssystemet med henblik på observation og indberetning, diskret overvågning, målrettet kontrol og strategisk eller operationel analyse.
   Oplysninger i kategorien i artikel 3, stk.1, litra h), registreres udelukkende i toldinformationssystemet med henblik på strategisk eller operationel analyse.
   2.   I forbindelse med de operationer, der er omtalt i stk. 1, må personoplysninger inden for enhver af kategorierne i artikel 3, stk. 1, kun registreres i toldinformationssystemet, hvis der er vægtige grunde til at tro, specielt grundet tidligere ulovlig aktivitet, at den pågældende person har begået, er i færd med at begå eller har til hensigt at begå alvorlige overtrædelser af nationale love.
   Artikel 6
   1.   Hvis der gennemføres operationer af den art, der er omtalt i artikel 5, stk. 1, kan en eller flere af følgende oplysninger indsamles og overføres til den formidlende medlemsstat:

               i)

               oplysning om, at den vare, det transportmiddel, den virksomhed eller den person, der er formidlet oplysninger om, er fundet

               ii)

               sted og tidspunkt for kontroloperationen samt årsagen hertil

               iii)

               rejserute og mål

               iv)

               hvilke personer der ledsager den pågældende person eller befinder sig i transportmidlet

               v)

               hvilket transportmiddel der er benyttet

               vi)

               hvilke genstande der er transporteret

               vii)

               under hvilke omstændigheder varen, transportmidlet, virksomheden eller personen er fundet.

         Når sådanne oplysninger indsamles i forbindelse med diskret overvågning, skal det sikres, at overvågningens skjulte karakter bibeholdes.
   2.   I forbindelse med den målrettede kontrol, der omtales i artikel 5, stk. 1, kan der foretages undersøgelse af personer, transportmidler og genstande, i det omfang det er tilladt og i henhold til de love, administrative bestemmelser og procedurer, der gælder i den medlemsstat, hvor undersøgelsen finder sted. Hvis den målrettede kontrol ikke er tilladt ifølge en medlemsstats lovgivning, erstatter denne stat den automatisk med observation og indberetning eller diskret overvågning.
   Artikel 7
   1.   Direkte adgang til oplysninger registreret i toldinformationssystemet er forbeholdt de nationale myndigheder, der udpeges af hver medlemsstat. Disse nationale myndigheder omfatter toldadministrationerne, men kan tillige omfatte andre myndigheder, der ifølge den pågældende medlemsstats love, administrative bestemmelser og procedurer ligeledes har beføjelse til at arbejde for virkeliggørelsen af det i artikel 1, stk. 2, fastsatte formål.
   2.   Hver medlemsstat tilsender de øvrige medlemsstater og det udvalg, der omtales i artikel 27, en liste over de myndigheder, der i overensstemmelse med denne artikels stk. 1 er udpeget til at have direkte adgang til toldinformationssystemet. For hver myndighed skal det angives, hvilke oplysninger den har adgang til og til hvilke formål.
   3.   Uanset stk. 1 og 2 kan Rådet med enstemmighed give internationale eller regionale organisationer adgang til toldinformationssystemet. Rådet skal, hvis det træffer en sådan afgørelse, tage hensyn til alle gensidige ordninger og til enhver udtalelse fra den i artikel 25 omhandlede fælles tilsynsmyndighed om, hvorvidt databeskyttelsesforanstaltningerne er tilstrækkelige.
   Artikel 8
   1.   Medlemsstaterne, Europol og Eurojust må kun benytte oplysninger fra toldinformationssystemet til at opnå de formål, der er anført i artikel 1, stk. 2. Dog kan oplysningerne benyttes til administrative eller andre formål efter forudgående tilladelse fra den medlemsstat, der har registreret oplysningerne i systemet, og på de betingelser, den har stillet herfor. En sådan anden anvendelse skal være i overensstemmelse med de love, administrative bestemmelser og procedurer, der gælder i den medlemsstat, der ønsker at benytte oplysningerne, i overensstemmelse med artikel 3, stk. 2, i rammeafgørelse 2008/977/RIA og bør ske under hensyn til princip 5.2 i i anbefaling R (87) 15.
   2.   Med forbehold af stk. 1 og 4 i nærværende artikel, artikel 7, stk. 3, samt artikel 11 og 12 må oplysninger fra toldinformationssystemet kun benyttes af de nationale myndigheder i en medlemsstat, der er udpeget af den pågældende medlemsstat, og som ifølge denne medlemsstats love, administrative bestemmelser og procedurer har beføjelse til at arbejde for virkeliggørelsen af det i artikel 1, stk. 2, fastsatte formål.
   3.   Hver medlemsstat sender hver af de øvrige medlemsstater og det udvalg, der omtales i artikel 27, en liste over de kompetente myndigheder, den har udpeget i overensstemmelse med stk. 2 i denne artikel.
   4.   Oplysninger fra toldinformationssystemet kan efter forudgående tilladelse fra den medlemsstat, der registrerede dem i systemet, og på de betingelser, som denne stat måtte stille, overføres til andre nationale myndigheder end dem, der er nævnt i denne artikels stk. 2, til tredjelande samt til internationale og regionale organisationer, der ønsker at gøre brug af dem. Hver medlemsstat træffer særlige foranstaltninger for at garantere oplysningernes sikkerhed, når de overføres til instanser uden for dens territorium. Den i artikel 25 omhandlede fælles tilsynsmyndighed skal underrettes om de nærmere enkeltheder i forbindelse med sådanne foranstaltninger.
   Artikel 9
   1.   For så vidt denne afgørelse ikke fastsætter strengere bestemmelser, gælder den formidlende stats love, administrative bestemmelser og procedurer for registrering af oplysninger i toldinformationssystemet.
   2.   For så vidt denne afgørelse ikke fastsætter strengere bestemmelser, gælder for brug af oplysninger fra toldinformationssystemet, herunder for gennemførelse af en hvilken som helst operation på opfordring af den medlemsstat, der har udleveret oplysningerne, jf. artikel 5, stk. 1, de love, administrative bestemmelser og procedurer i den medlemsstat, der bruger disse oplysninger.
   Artikel 10
   1.   Hver medlemsstat udpeger en toldadministration, der på nationalt plan skal have ansvaret for toldinformationssystemet.
   2.   Den i stk. 1 omhandlede administration er ansvarlig for, at toldinformationssystemet fungerer korrekt i den medlemsstat, og træffer de nødvendige foranstaltninger til sikring af, at denne afgørelse efterkommes.
   3.   Medlemsstaterne meddeler hinanden, hvilken administration de har udpeget, jf. stk. 1.
   Artikel 11
   1.   Europol har ret til, inden for rammerne af sit mandat og for at kunne udføre sine opgaver, at få adgang til oplysningerne i toldinformationssystemet, jf. artikel 1, 3-6 og 15-19, og til at søge i dem.
   2.   Såfremt en søgning foretaget af Europol viser, at der er overensstemmelse mellem oplysninger behandlet af Europol og oplysninger registreret i toldinformationssystemet, underretter Europol ad de kanaler, der er fastlagt i Rådets afgørelse 2009/371/RIA af 6. april 2009 om oprettelse af en europæisk politienhed (Europol) (5), den formidlende medlemsstat.
   3.   Anvendelse af oplysninger, der er tilvejebragt gennem søgning i toldinformationssystemet, kan kun finde sted med samtykke fra den medlemsstat, der har registreret oplysningerne i systemet. Hvis den pågældende medlemsstat giver sit samtykke til at anvende disse oplysninger, skal behandlingen af dem ske i henhold til afgørelse 209/371/RIA. Europol kan kun overføre sådanne oplysninger til tredjelande og eksterne organer med samtykke fra den formidlende medlemsstat.
   4.   Europol kan anmode om yderligere oplysninger fra de berørte medlemsstater i overensstemmelse med afgørelse 2009/371/RIA.
   5.   Europol forbinder ikke de dele af toldinformationssystemet, som det har adgang til, med noget computersystem til dataindsamling og -behandling, der anvendes i eller af Europol, og overfører ikke de deri indeholdte oplysninger til et sådant system eller downloader eller kopierer på anden måde nogen del af toldinformationssystemet, jf. dog bestemmelserne i stk. 3 og 4.
   Europol begrænser adgangen til oplysninger i toldinformationssystemet til særligt bemyndiget Europolpersonale.
   Europol tillader Den Fælles Kontrolinstans, jf. artikel 34 i afgørelse 2009/371/RIA, at overvåge Europols virksomhed, når den udøver sin ret til adgang til og søgning i oplysninger i toldinformationssystemet.
   6.   Intet i denne artikel skal fortolkes som en indskrænkning af bestemmelserne i afgørelse 2009/371/RIA angående databeskyttelse og ansvar for Europolpersonales uautoriserede eller ukorrekte behandling af sådanne data, eller som en indskrænkning af de beføjelser, der er tillagt Den Fælles Kontrolinstans, der er oprettet i henhold til nævnte afgørelse.
   Artikel 12
   1.   De nationale medlemmer af Eurojust og de personer, der er stedfortrædere for og bistår dem, samt specifikt bemyndiget personale har ret til, inden for rammerne af deres mandat og for at kunne udføre Eurojusts opgaver, at få adgang til oplysningerne i toldinformationssystemet, jf. artikel 1, 3-6 og 15-19, og til at søge i disse oplysninger.
   2.   Såfremt en søgning foretaget af et nationalt medlem af Eurojust, dennes stedfortræder, en person, der bistår den pågældende, eller specifikt bemyndiget personale viser, at der er overensstemmelse mellem oplysninger behandlet af Eurojust og oplysninger registreret i toldinformationssystemet, underretter den pågældende den formidlende medlemsstat. Fremsendelse af oplysninger, der er skaffet ved en sådan søgning, må kun ske til tredjelande og eksterne organer med den formidlende medlemsstats samtykke.
   3.   Intet i denne artikel skal fortolkes som en indskrænkning af de bestemmelser i Rådets afgørelse 2009/426/RIA af 16. december 2008 om styrkelse af Eurojust og om ændring af afgørelse 2002/187/RIA om oprettelse af Eurojust for at styrke bekæmpelsen af grov kriminalitet (6), der angår databeskyttelse og ansvar for uautoriseret eller ukorrekt behandling af sådanne data, foretaget af nationale medlemmer af Eurojust, deres stedfortrædere, de personer, der bistår dem, og specifikt bemyndiget personale, eller som en indskrænkning af de beføjelser, der er tillagt Den Fælles Kontrolinstans, der er oprettet i henhold til ovennævnte afgørelse.
   4.   Ingen dele af toldinformationssystemet, som de nationale medlemmer af Eurojust, deres stedfortrædere, de personer, der bistår dem, og specifikt bemyndiget personale har adgang til, må tilkobles noget computersystem til dataindsamling og -behandling, der anvendes i eller af Eurojust, og ingen oplysninger indeholdt i førstnævnte må overføres til sidstnævnte, ligesom ingen dele af toldinformationssystemet må downloades.
   5.   Adgang til oplysninger, der er registreret i toldinformationssystemet, er begrænset til nationale medlemmer af Eurojust, deres stedfortrædere, de personer, der bistår dem, og specifikt bemyndiget personale og omfatter ikke andet Eurojustpersonale.
   KAPITEL IV

      ÆNDRING AF OPLYSNINGER

   Artikel 13
   1.   Kun den formidlende medlemsstat har ret til at ændre, supplere, berigtige eller slette oplysninger, som den har registreret i toldinformationssystemet.
   2.   Hvis en formidlende medlemsstat bemærker eller bliver gjort opmærksom på, at de oplysninger, den har registreret, er ukorrekte, eller at de er blevet registreret eller lagres i strid med denne afgørelse, ændrer, supplerer, berigtiger eller sletter den oplysningerne og underretter de øvrige medlemsstater, Europol og Eurojust herom.
   3.   Hvis en medlemsstat, Europol eller Eurojust har grund til at formode, at en oplysning er ukorrekt eller er blevet registreret eller lagres i toldinformationssystemet i strid med denne afgørelse, underretter den hurtigst muligt den formidlende medlemsstat herom. Den pågældende stat kontrollerer oplysningen og berigtiger eller sletter den omgående, hvis det er nødvendigt. Den formidlende medlemsstat underretter de øvrige medlemsstater, Europol og Eurojust om enhver berigtigelse eller sletning.
   4.   Hvis en medlemsstat under registreringen af oplysninger i toldinformationssystemet bliver opmærksom på, at dens rapport er i strid med en tidligere rapport for så vidt angår indholdet eller den anbefalede operation, skal den omgående underrette den medlemsstat, der har udarbejdet den tidligere rapport herom. De to medlemsstater søger derefter at løse problemet. Hvis der ikke opnås enighed, står den første rapport ved magt, men de dele af den nye rapport, der ikke er i modstrid med den første, registreres i systemet.
   5.   Hvis en domstol eller en anden hertil beføjet myndighed i en medlemsstat træffer en endelig afgørelse om, at oplysninger i toldinformationssystemet skal ændres, suppleres, berigtiges eller slettes, påhviler det medlemsstaterne selv at fuldbyrde en sådan afgørelse i henhold til denne afgørelse. Hvis der er uoverensstemmelse mellem sådanne afgørelser truffet af domstole eller andre kompetente myndigheder i forskellige medlemsstater, herunder de domstole, der er omtalt i artikel 23, stk. 1, vedrørende berigtigelse eller sletning, skal den medlemsstat, som har registreret de pågældende oplysninger, slette dem fra systemet.
   KAPITEL V

      LAGRING AF OPLYSNINGER

   Artikel 14
   1.   Oplysninger, der er registreret i toldinformationssystemet, lagres kun så længe, det er nødvendigt for at opfylde det formål, af hensyn til hvilket de blev registreret. Mindst en gang om året undersøger den formidlende medlemsstat, om det er nødvendigt fortsat at lagre oplysningerne.
   2.   Den formidlende medlemsstat kan i løbet af undersøgelsesperioden beslutte at lagre oplysningerne indtil næste undersøgelse, hvis det er nødvendigt for at opfylde de formål, af hensyn til hvilke de blev registreret. Hvis der ikke træffes nogen beslutning om at lagre oplysningerne, overføres de automatisk til den del af toldinformationssystemet, som der i henhold til stk. 4 i denne artikel er begrænset adgang til, jf. dog artikel 22 og 23.
   3.   Toldinformationssystemet skal automatisk med en måneds varsel underrette den formidlende medlemsstat om en planlagt overførsel af oplysninger fra systemet i henhold til stk. 2.
   4.   Oplysninger, der er overført i henhold til denne artikels stk. 2, lagres fortsat i toldinformationssystemet i et år, men er med forbehold af artikel 22 og 23 kun tilgængelige for en repræsentant for det udvalg, der er nævnt i artikel 27, eller for de tilsynsmyndigheder, der omtales i artikel 24, og artikel 25, stk. 1. I løbet af denne periode må oplysningerne kun konsulteres med det formål at kontrollere, om de er korrekte og i overensstemmelse med gældende bestemmelser, og efter periodens udløb skal oplysningerne slettes.
   KAPITEL VI

      OPRETTELSE AF ET ELEKTRONISK SAGSREGISTER PÅ TOLDOMRÅDET

   Artikel 15
   1.   Ud over de oplysninger, der er indeholdt i henhold til artikel 3, indeholder toldinformationssystemet i en særlig database, i det følgende benævnt »det elektroniske sagsregister på toldområdet«, oplysninger henhørende under dette kapitel. Med forbehold af bestemmelserne i dette kapitel og i kapitel VII og VIII finder alle bestemmelser i denne afgørelse ligeledes anvendelse på det elektroniske sagsregister på toldområdet. Undtagelsen i artikel 21, stk. 2, finder dog ikke anvendelse.
   2.   Formålet med det elektroniske sagsregister på toldområdet er at gøre det muligt for de nationale myndigheder, der er ansvarlige for gennemførelsen af toldefterforskninger, og som er udpeget i henhold til artikel 7, når de indleder eller har indledt en efterforskning vedrørende en eller flere personer eller virksomheder, samt for Europol og Eurojust at finde frem til de kompetente myndigheder i de øvrige medlemsstater, der er ved at foretage eller har foretaget en efterforskning vedrørende disse personer eller virksomheder, for at opfylde det mål, der er omhandlet i artikel 1, stk. 2, ved hjælp af oplysninger om, hvorvidt der er allerede er foretaget efterforskning.
   3.   Til brug for det elektroniske sagsregister på toldområdet sender hver medlemsstat en liste over alvorlige overtrædelser af dens nationale love til de øvrige medlemsstater, Europol, Eurojust og til det i artikel 27 omhandlede udvalg.
   Denne liste omfatter udelukkende lovovertrædelser, som kan straffes:

               a)

               med en frihedsstraf eller en frihedsberøvende foranstaltning, for hvilke strafferammen er på mindst 12 måneder, eller

               b)

               med en bøde på mindst 15 000 EUR.

         4.   Hvis den medlemsstat, der henter oplysninger i det elektroniske sagsregister på toldområdet, har brug for yderligere oplysninger om den registrerede efterforskningssag vedrørende en person eller en virksomhed, anmoder denne stat den formidlende medlemsstat om bistand i henhold til de gældende instrumenter vedrørende gensidig bistand.
   KAPITEL VII

      DRIFT OG BRUG AF DET ELEKTRONISKE SAGSREGISTER PÅ TOLDOMRÅDET

   Artikel 16
   1.   Oplysninger fra efterforskningerne registreres udelukkende i det elektroniske sagsregister på toldområdet til de formål, der er fastsat i artikel 15, stk. 2. Oplysningerne må kun omfatte følgende kategorier:

               a)

               en person eller en virksomhed, der er eller har været genstand for en efterforskning foretaget af en kompetent myndighed i en medlemsstat, og

                           i)

                           som efter den pågældende medlemsstats nationale lovgivning er mistænkt for at begå eller have begået eller at medvirke eller have medvirket til en alvorlig overtrædelse af nationale love

                           ii)

                           for hvem det er konstateret, at vedkommende har begået en sådan overtrædelse, eller

                           iii)

                           som er blevet idømt en administrativ eller retlig sanktion for en sådan overtrædelse

               b)

               det område, efterforskningen dækker

               c)

               navn, nationalitet og kontaktoplysninger på den myndighed i en medlemsstat, der behandler sagen, samt journalnummer.

         De i litra a), b) og c) omhandlede oplysninger registreres særskilt for hver person eller virksomhed i en database. Samkøring mellem databaser er ikke tilladt.
   2.   Personoplysninger i henhold til stk. 1, litra a), må kun omfatte følgende:

               a)

               for personer: efternavn, pigenavn, fornavne, tidligere efternavne og kaldenavne, fødselsdato og fødested, nationalitet og køn

               b)

               for virksomheder: virksomhedens firmanavn, navn, hvorunder der drives forretning, adresse, momsnummer og punktafgiftsregistreringsnummer.

         3.   Oplysningerne registreres for en begrænset periode, jf. artikel 19.
   Artikel 17
   En medlemsstat er ikke forpligtet til at registrere oplysninger i henhold til artikel 16 i konkrete tilfælde, hvis og så længe dette strider mod grundlæggende retsprincipper eller andre væsentlige interesser, særlig hvis det ville udgøre en umiddelbar og alvorlig trussel mod dens offentlige sikkerhed eller mod en anden medlemsstats eller et tredjelands offentlige sikkerhed, eller hvis andre væsentlige interesser af samme vigtighed er bragt i fare, eller hvis registreringen af disse oplysninger kunne føre til alvorlige krænkelser af enkeltpersoners rettigheder eller ville skade en igangværende efterforskning.
   Artikel 18
   1.   Registrering og søgning af oplysninger i det elektroniske sagsregister på toldområdet er forbeholdt de myndigheder, der er nævnt i artikel 15, stk. 2.
   2.   En søgning i det elektroniske sagsregister på toldområdet skal omfatte følgende personoplysninger:

               a)

               for personer: fornavn og/eller efternavn og/eller pigenavn og/eller tidligere efternavne og/eller kaldenavne og/eller fødselsdato

               b)

               for virksomheder: firmanavn og/eller navn, hvorunder der drives forretning, og/eller adresse og/eller momsnummer og/eller punktafgiftsregistreringsnummer.

         KAPITEL VIII

      LAGRINGSPERIODE FOR OPLYSNINGER I DET ELEKTRONISKE SAGSREGISTER PÅ TOLDOMRÅDET

   Artikel 19
   1.   Lagringsperioder fastsættes i overensstemmelse med de gældende love, administrative bestemmelser og procedurer i den medlemsstat, der registrerer oplysningerne. Følgende frister, der regnes fra den dato, hvor oplysningerne registreres, må dog ikke overskrides:

               a)

               Oplysninger vedrørende igangværende efterforskninger må højst lagres i tre år, medmindre der er konstateret en overtrædelse i denne periode. Oplysningerne skal slettes inden udløbet af den treårige periode, hvis der er gået 12 måneder siden det sidste skridt i efterforskningen.

               b)

               Oplysninger vedrørende efterforskninger, der har givet anledning til, at en overtrædelse er konstateret, men som endnu ikke har ført til domfældelse eller pålæggelse af en bøde, må højst lagres i seks år.

               c)

               Oplysninger vedrørende efterforskninger, der har ført til domfældelse eller pålæggelse af en bøde, må højst lagres i ti år.

         2.   På alle de stadier af efterforskningen, der er omhandlet i stk. 1, litra a), b) og c), skal alle oplysninger vedrørende en person eller en virksomhed, jf. artikel 16, straks slettes, så snart denne person eller virksomhed ikke længere er genstand for efterforskning i henhold til den formidlende medlemsstats love og administrative bestemmelser.
   3.   Oplysninger slettes automatisk fra det elektroniske sagsregister på toldområdet fra den dato, hvor den maksimale periode for lagring af oplysninger, jf. stk. 1, overskrides.
   KAPITEL IX

      BESKYTTELSE AF PERSONOPLYSNINGER

   Artikel 20
   Rammeafgørelse 2008/977/RIA finder anvendelse på beskyttelse af dataudveksling i overensstemmelse med denne afgørelse, medmindre andet er bestemt i denne afgørelse.
   Artikel 21
   1.   Oplysninger må kun kopieres til tekniske formål, når en sådan kopiering er nødvendig, for at de i artikel 7 omhandlede myndigheder kan foretage direkte søgning.
   2.   Personoplysninger registreret af andre medlemsstater må ikke kopieres fra toldinformationssystemet til andre nationale datafiler, undtagen i forbindelse med kopier i systemer til risikostyring, som anvendes til at lede toldkontrollen på nationalt niveau, eller i forbindelse med kopier i et system til operationel analyse, som anvendes til at koordinere aktioner, jf. dog artikel 8, stk. 1. Sådanne kopier kan tages, i det omfang det er nødvendigt for konkrete sager eller efterforskninger.
   3.   For så vidt angår de to i stk. 2 omhandlede undtagelser har kun de analytikere, der er bemyndiget af hver medlemsstats nationale myndigheder, beføjelse til at behandle personoplysninger fra toldinformationssystemet i forbindelse med systemer til risikostyring, som anvendes til at lede nationale myndigheders toldkontrol, eller med systemer til operationel analyse, som anvendes til at koordinere aktioner.
   4.   Hver medlemsstat sender til de øvrige medlemsstater og til det udvalg, der er omhandlet i artikel 27, en liste over de tjenester for risikostyring, hvis analytikere har bemyndigelse til at kopiere og behandle personoplysninger, som er registreret i toldinformationssystemet.
   5.   Personoplysninger, der kopieres fra toldinformationssystemet, må kun lagres så længe, som det er nødvendigt for at opnå det formål, som de kopieres til. Behovet for lagring af oplysningerne tages op til overvejelse mindst en gang om året af den medlemsstat, der har foretaget kopieringen. Lagringsperioden må ikke overstige ti år. Personoplysninger, som ikke er nødvendige for at fortsætte den operationelle analyse, slettes straks eller anonymiseres.
   Artikel 22
   En persons rettigheder med hensyn til personoplysninger i toldinformationssystemet, herunder navnlig retten til adgang, berigtigelse, sletning eller blokering, udøves i overensstemmelse med de love, administrative bestemmelser og procedurer, der gennemfører rammeafgørelse 2008/977/RIA i den medlemsstat, hvor personen påberåber sig disse rettigheder. Adgang nægtes i det omfang, et sådant afslag er nødvendigt og rimeligt for ikke at bringe en igangværende national efterforskning i fare, eller i løbet af en periode med diskret overvågning eller observation og indberetning. Når relevansen af en sådan undtagelse vurderes, tages der hensyn til den berørte persons legitime interesser.
   Artikel 23
   1.   På enhver medlemsstats område kan en person, for så vidt angår personoplysninger i toldinformationssystemet, der vedrører den pågældende, i overensstemmelse med den pågældende medlemsstats love, administrative bestemmelser og procedurer anlægge sag ved en domstol eller indbringe spørgsmålet for den myndighed, der er kompetent i henhold til den pågældende medlemsstats love, administrative bestemmelser og procedurer, med det formål:

               a)

               at få berigtiget eller slettet ukorrekte personoplysninger

               b)

               at få berigtiget eller slettet personoplysninger, der er registreret eller som lagres i toldinformationssystemet i strid med denne afgørelse

               c)

               at få adgang til personoplysninger

               d)

               at få blokeret personoplysninger

               e)

               at få erstatning i henhold til artikel 30, stk. 2.

         2.   Medlemsstaterne forpligter sig gensidigt til at gennemføre domstolenes eller de kompetente myndigheders endelige afgørelser ifølge stk. 1, litra a), b) og c), i denne artikel, jf. dog bestemmelserne i artikel 31.
   Artikel 24
   Hver medlemsstat udpeger en eller flere nationale tilsynsmyndigheder med ansvar for beskyttelse af personoplysninger til at føre uafhængigt tilsyn med personoplysninger i toldinformationssystemet i overensstemmelse med rammeafgørelse 2008/977/RIA.
   Artikel 25
   1.   Der oprettes en fælles tilsynsmyndighed bestående af to repræsentanter fra hver medlemsstats respektive uafhængige nationale tilsynsmyndighed eller tilsynsmyndigheder.
   2.   Den Fælles Tilsynsmyndighed overvåger og sikrer anvendelsen af bestemmelserne i denne afgørelse og rammeafgørelse 2008/977/RIA for så vidt angår beskyttelse af fysiske personer i forbindelse med behandlingen af personoplysninger i toldinformationssystemet.
   3.   Med henblik herpå har Den Fælles Tilsynsmyndighed kompetence til at føre tilsyn med driften af toldinformationssystemet, til at undersøge enhver form for anvendelses- eller fortolkningsvanskeligheder, der måtte opstå under brugen af systemet, til at undersøge problemer i forbindelse med de nationale tilsynsmyndigheders uafhængige tilsyn eller enkeltpersoners udøvelse af deres ret til adgang til systemet, og til at udarbejde forslag til fælles løsninger af problemerne.
   4.   Den Fælles Tilsynsmyndighed skal have adgang til toldinformationssystemet, for at den kan opfylde sine forpligtelser.
   5.   Rapporterne fra Den Fælles Tilsynsmyndighed sendes til de myndigheder, som de nationale tilsynsmyndigheder sender deres rapporter til, samt til Europa-Parlamentet og Rådet.
   Artikel 26
   1.   Den Europæiske Tilsynsførende for Databeskyttelse fører tilsyn med Kommissionens aktiviteter vedrørende toldinformationssystemet. De opgaver og beføjelser, der er omhandlet i artikel 46 og 47 i Europa-Parlamentets og Rådets forordning (EF) 45/2001 af 18. december 2000 om beskyttelse af fysiske personer i forbindelse med behandling af personoplysninger i fællesskabsinstitutionerne og -organerne og om fri udveksling af sådanne oplysninger (7), finder tilsvarende anvendelse.
   2.   Den Fælles Tilsynsmyndighed og Den Europæiske Tilsynsførende for Databeskyttelse, der hver især handler inden for deres respektive beføjelser, samarbejder inden for rammerne af deres ansvarsområder og sikrer samordnet tilsyn med toldinformationssystemet, herunder med henblik på udstedelse af relevante anbefalinger.
   3.   Den Fælles Tilsynsmyndighed og Den Europæiske Tilsynsførende for Databeskyttelse mødes med dette formål mindst én gang om året. Udgifter og service i forbindelse med disse møder påhviler Den Europæiske Tilsynsførende for Databeskyttelse.
   KAPITEL X

      INSTITUTIONELLE RAMMER

   Artikel 27
   1.   Der nedsættes et udvalg bestående af repræsentanter for medlemsstaternes toldadministrationer. Udvalget træffer beslutninger med enstemmighed for så vidt angår stk. 2, litra a), og med et flertal på to tredjedele for så vidt angår stk. 2, litra b). Det fastsætter selv sin forretningsorden med enstemmighed.
   2.   Udvalget er ansvarligt for:

               a)

               at bestemmelserne i denne afgørelse gennemføres og anvendes korrekt, uden at dette dog indskrænker de i artikel 24, artikel 25, stk. 1, og artikel 26, stk. 1, omhandlede tilsynsmyndigheders beføjelser

               b)

               at toldinformationssystemet teknisk og driftsmæssigt fungerer korrekt. Udvalget tager de nødvendige skridt til at sikre, at foranstaltningerne i artikel 14 og 28 gennemføres korrekt for så vidt angår toldinformationssystemet.

         Udvalget kan med henblik på anvendelsen af dette stk. få direkte adgang til toldinformationssystemets oplysninger og anvende disse umiddelbart.
   3.   Udvalget aflægger en årlig beretning for Rådet i overensstemmelse med afsnit VI i traktaten om Den Europæiske Union om, hvorvidt toldinformationssystemet fungerer effektivt og korrekt, og fremsætter om fornødent anbefalinger. Denne beretning sendes til Europa-Parlamentet til orientering.
   4.   Kommissionen deltager i udvalgets drøftelser.
   KAPITEL XI

      SIKKERHED I FORBINDELSE MED TOLDINFORMATIONSSYSTEMET

   Artikel 28
   1.   Alle nødvendige administrative forholdsregler til at garantere sikkerheden træffes:

               a)

               af medlemsstaternes kompetente myndigheder for så vidt angår toldinformationssystemets terminaler i de respektive medlemsstater og af Europol og Eurojust

               b)

               af det i artikel 27 omhandlede udvalg for så vidt angår toldinformationssystemet og de terminaler, der er placeret i de samme lokaler som systemet, og som anvendes til tekniske formål og til den i stk. 3 i denne artikel omhandlede kontrol.

         2.   De kompetente myndigheder, Europol, Eurojust og det i artikel 27 omhandlede udvalg skal navnlig træffe forholdsregler til:

               a)

               at forhindre, at uautoriserede personer får adgang til installationer, der benyttes til databehandlingen

               b)

               at forhindre, at oplysninger og databærere læses, kopieres, ændres eller fjernes af uautoriserede personer

               c)

               at forhindre uautoriseret registrering af oplysninger samt uautoriseret søgning, ændring eller sletning af oplysninger

               d)

               at forhindre, at uautoriserede personer får adgang til oplysninger i toldinformationssystemet ved hjælp af datatransmissionsudstyr

               e)

               at sikre, at autoriserede personer, hvad angår brugen af toldinformationssystemet, kun får adgang til de oplysninger, som de er bemyndiget til at kende

               f)

               at sikre, at det er muligt at undersøge og fastslå, til hvilke myndigheder der kan sendes oplysninger via datatransmissionsudstyr

               g)

               at sikre, at det er muligt efterfølgende at undersøge og fastslå, hvilke oplysninger der er registreret i toldinformationssystemet, hvornår og af hvem, og at føre tilsyn med informationssøgningen

               h)

               at forhindre uautoriseret læsning, kopiering, ændring eller sletning af oplysninger i forbindelse med transmission af oplysninger og transport af databærere.

         3.   Det i artikel 27 nævnte udvalg fører tilsyn med informationssøgning i toldinformationssystemet med henblik på at kontrollere, at foretagne søgninger fandt sted i overensstemmelse med bestemmelserne og blev foretaget af autoriserede brugere. Mindst 1 % af alle søgninger skal kontrolleres. En fortegnelse over disse søgninger og kontroller bevares i systemet og må kun anvendes til ovennævnte formål af det nævnte udvalg og af de tilsynsmyndigheder, der er omtalt i artikel 24 og 25. Den skal slettes efter seks måneder.
   Artikel 29
   Den toldadministration, der er omhandlet i artikel 10, stk. 1, er ansvarlig for sikkerhedsforanstaltningerne i artikel 28 vedrørende de terminaler, der befinder sig på den pågældende medlemsstats område, for undersøgelserne i artikel 14, stk. 1 og 2, og artikel 19 og i øvrigt for den korrekte gennemførelse af denne afgørelse, i det omfang det er nødvendigt i henhold til den pågældende medlemsstats love, administrative bestemmelser og procedurer.
   KAPITEL XII

      ANSVAR OG FORPLIGTELSER

   Artikel 30
   1.   Hver medlemsstat sikrer, at de oplysninger, som den har registreret i toldinformationssystemet i henhold til artikel 3, artikel 4, stk. 1, og artikel 8 i rammeafgørelse 2008/977/RIA, er korrekte, aktuelle, fuldstændige, pålidelige og lovligt registreret.
   2.   Hver medlemsstat er ansvarlig i overensstemmelse med sin nationale lovgivning for enhver skade, der tilføjes en person i forbindelse med brugen af toldinformationssystemet. Dette gælder også for skade, der tilføjes af en medlemsstat, som registrerer ukorrekte oplysninger eller ulovligt registrerer eller lagrer oplysninger.
   3.   Hvis en modtagermedlemsstat yder erstatning for en skade, der er forårsaget af anvendelsen af ukorrekte oplysninger, som en anden medlemsstat har registreret i toldinformationssystemet, refunderer sidstnævnte medlemsstat modtagermedlemsstaten den ydede skadeserstatning under hensyn til et eventuelt ansvar hos modtagermedlemsstaten.
   4.   Europol og Eurojust er ansvarlige i overensstemmelse med de retsakter, der oprettede dem.
   Artikel 31
   1.   Omkostninger i forbindelse med erhvervelse, undersøgelse, udvikling og vedligeholdelse af den centrale it-infrastruktur (hardware), software og nettilslutninger og i forbindelse med tilhørende produktions-, støtte- og uddannelsestjenester, der ikke kan holdes adskilt fra driften af toldinformationssystemet med henblik på anvendelse af Fællesskabets bestemmelser på told- og landbrugsområdet, samt omkostninger i forbindelse med medlemsstaternes brug af toldinformationssystemet på deres respektive områder, herunder kommunikationsomkostninger, afholdes af De Europæiske Fællesskabers almindelige budget.
   2.   Omkostninger til vedligeholdelse af de nationale arbejdsstationer/terminaler, som følger af gennemførelsen af denne afgørelse, afholdes af medlemsstaterne.
   KAPITEL XIII

      GENNEMFØRELSESBESTEMMELSER OG AFSLUTTENDE BESTEMMELSER

   Artikel 32
   Oplysninger i henhold til denne afgørelse udveksles direkte mellem medlemsstaternes myndigheder.
   Artikel 33
   Medlemsstaterne sikrer, at deres nationale lovgivning er i overensstemmelse med denne afgørelse senest den 27. maj 2011.
   Artikel 34
   1.   Denne afgørelse erstatter CIS-konventionen samt protokollen af 12. marts 1999 udarbejdet på grundlag af artikel K.3 i traktaten om Den Europæiske Union om anvendelsesområdet for hvidvaskning af udbyttet fra kriminalitet i konventionen om brug af informationsteknologi på toldområdet og om tilføjelse af transportmidlets registreringsnummer i konventionens liste over oplysninger (8) og protokollen af 8. maj 2003 udarbejdet i henhold til artikel 34 i traktaten om Den Europæiske Union om ændring af konventionen om brug af informationsteknologi på toldområdet for så vidt angår oprettelse af et elektronisk sagsregister på toldområdet (9) med virkning fra den 27. maj 2011.
   2.   Som følge heraf ophæves CIS-konventionen og de i stk. 1 nævnte protokoller med virkning fra datoen for anvendelse af denne afgørelse.
   Artikel 35
   Medmindre andet er bestemt i denne afgørelse, ophæves bestemmelserne om gennemførelse af CIS-konventionen samt de i artikel 34, stk. 1, nævnte protokoller med virkning fra den 27. maj 2011.
   Artikel 36
   1.   Denne afgørelse træder i kraft på tyvendedagen efter offentliggørelsen i Den Europæiske Unions Tidende.
   2.   Den anvendes fra den 27. maj 2011.

      Udfærdiget i Bruxelles, den 30. november 2009.

            På Rådets vegne

         B. ASK

            Formand

      (1)  Udtalelse af 24. november 2009 (endnu ikke offentliggjort i EUT).

      (2)  EUT L 350 af 30.12.2008, s. 60.

      (3)  Europa-Parlamentets og Rådets forordning (EF) nr. 766/2008 af 9. juli 2008 om ændring af Rådets forordning (EF) nr. 515/97 om gensidig bistand mellem medlemsstaternes administrative myndigheder og om samarbejde mellem disse og Kommissionen med henblik på at sikre den rette anvendelse af told- og landbrugsbestemmelserne (EUT L 218 af 13.8.2008, s. 48).

      (4)  EFT C 316 af 27.11.1995, s. 33.

      (5)  EUT L 121 af 15.5.2009, s. 37.

      (6)  EUT L 138 af 4.6.2009, s. 14.

      (7)  EFT L 8 af 12.1.2001, s. 1.

      (8)  EFT C 91 af 31.3.1999, s. 2.

      (9)  EUT C 139 af 13.6.2003, s. 2.


Avis juridique important

|

31991D0116

91/116/EØF: Rådets afgørelse af 25. februar 1991 om nedsættelse af et europæisk rådgivende udvalg for statistisk information på det økonomiske og sociale område

EF-Tidende nr. L 059 af 06/03/1991 s. 0021 - 0022 den finske specialudgave: kapitel 10 bind 1 s. 0066  den svenske specialudgave: kapitel 10 bind 1 s. 0066

RAADETS AFGOERELSE  af 25. februar 1991  om nedsaettelse af et europaeisk raadgivende udvalg for statistisk information paa det oekonomiske og sociale omraade  (91/116/EOEF)  RAADET FOR DE EUROPAEISKE FAELLESSKABER HAR -  under henvisning til Traktaten om Oprettelse af Det Europaeiske OEkonomiske Faellesskab,  under henvisning til udkast til afgoerelse forelagt af Kommissionen (1),  under henvisning til udtalelse fra Europa-Parlamentet (2),  under henvisning til udtalelse fra Det OEkonomiske og Sociale Udvalg (3), og  ud fra foelgende betragtninger:  Faellesskabets politik kan i vidt omfang kun gennemfoeres, opfoelges og vurderes, hvis der er adgang til relevante statistiske oplysninger paa det oekonomiske og sociale omraade;  Kommissionen forelagde i april 1989 Raadet en meddelelse om udarbejdelse af en faellesskabspolitik inden for statistisk information;  paa grundlag af denne meddelelse og paa forslag af Kommissionen samt efter udtalelse fra Europa-Parlamentet vedtog Raadet den 19. juni 1989 en resolution om ivaerksaettelse af en plan for prioriterede aktioner vedroerende statistisk information i tidsrummet  1989-1992 (4);  Raadet nedsatte ved afgoerelse 89/382/EOEF, Euratom (5), Udvalget for Det Statistiske Program, der bestaar af repraesentanter for medlemsstaternes statistiske kontorer og har en repraesentant for Kommissionen som formand, nemlig generaldirektoeren for De  Europaeiske Faellesskabers Statistiske Kontor; dette udvalg har ansvaret for koordineringen af Faellesskabets og medlemsstaternes statistiske programmer, hvad angaar aktioner, midler, tidsplaner og metoder;  opfyldelse af De Europaeiske Faellesskabers maalsaetninger og isaer oprettelsen af det indre marked som fastsat i Den Europaeiske Faelles Akt goer det noedvendigt regelmaessigt at raadfoere sig med repraesentanter for videnskabelige, oekonomiske og sociale kredse for  at fastlaegge maalsaetningerne for samt prioriteringen og beskaffenheden af den information, der er noedvendig til stoette for faellesskabspolitikken;  i naesten alle medlemsstaterne findes der samraadsorganer for brugerne og leverandoererne af statistisk information; disse organer udfoerer hovedsagelig opgaver i forbindelse med spoergsmaal, der beroerer de paagaeldende lande;  der boer derfor nedsaettes et europaeisk raadgivende udvalg for statistisk information paa det oekonomiske og sociale omraade; udvalget boer bestaa af repraesentanter for leverandoerer og brugere af saadan information og have til opgave at bistaa Raadet og  Kommissionen med koordineringen af de maal, der opstilles inden for faellesskabspolitikken for statistisk information -  TRUFFET FOELGENDE AFGOERELSE:  Artikel 1  Der nedsaettes et europaeisk raadgivende udvalg for statistisk information paa det oekonomiske og sociale omraade, i det foelgende benaevnt »udvalget«. Det har til opgave at bistaa Raadet og Kommissionen med at koordinere de maal, der fastsaettes inden  for faellesskabspolitikken for statistisk information under hensyntagen til brugernes behov og de omkostninger, der skal baeres af leverandoererne af information.  Artikel 2  Udvalget deltager i overvejelserne og fremsaetter forslag om de aktioner, der skal ivaerksaettes, og om de ressourcer, der er noedvendige for at gennemfoere maalsaetningerne inden for den politik for statistisk information, der fastlaegges af  Faellesskabet.  Udvalget afgiver udtalelse om Faellesskabets statistiske program, om programmets indhold og om opfoelgningen af programmet. Udvalget afgiver navnlig udtalelse om:  - de statistiske programmers relevans for behovene i forbindelse med den europaeiske integration som udtrykt af faellesskabsinstitutionerne, de nationale og regionale myndigheder og de forskellige oekonomiske og sociale grupper og videnskabelige kredse  - det organisatoriske og planlaegningsmaessige samarbejde mellem de forskellige organer, der samlet udgoer Faellesskabets statistiske infrastruktur  - udgifterne til de statistiske sektorprogrammer, herunder baade de udgifter, der afholdes direkte af faellesskabsmyndigheder og af nationale og regionale myndigheder, samt de udgifter, der baeres af de oplysningspligtige med hensyn til basisinformation;  - de ressourcer, der er noedvendige for at gennemfoere de statistiske sektorprogrammer, og deres overensstemmelse med de tilsigtede maal.  Artikel 3  Udvalget kan hoeres af Raadet og Kommissionen om ethvert spoergsmaal vedroerende politikken for statistisk information. Det udarbejder udtalelser til eller forelaegger rapporter for Europa-Parlamentet, Raadet og Kommissionen, hver gang det anser det  for noedvendigt for paa rette maade at udfoere sine opgaver. Det arbejder snaevert sammen med Udvalget for Det Statistiske Program og Udvalget for Penge-, Kreditmarkeds- og Betalingsbalancestatistik, nedsat ved afgoerelse 91/115/EOEF (6), og fremsender sine  udtalelser og rapporter til disse udvalg til underretning, foerst og fremmest hvad angaar anmodninger om nye statistiske arbejdsopgaver.  Udvalget udarbejder en aarsberetning om de fremskridt, der er gjort inden for europaeisk statistisk information paa det oekonomiske og sociale omraade; beretningen fremsendes til Europa-Parlamentet, Raadet, Kommissionen og Det OEkonomiske og Sociale Udvalg.  Artikel 4  Udvalget bestaar af  - fire repraesentanter for Kommissionen, herunder det kommissionsmedlem, der har ansvaret for politikken for statistisk information  - formanden for Udvalget for Penge-, Kreditmarkeds- og Betalingsbalancestatistik  - de tolv ledere af medlemsstaternes statistiske kontorer  - fireogtyve medlemmer (to for hver medlemsstat) udpeget af Raadet efter hoering af Kommissionen blandt repraesentanter for de enkelte oekonomiske og sociale grupper og for videnskabelige kredse. Med henblik paa udnaevnelsen af disse medlemmer tilstiller hver  medlemsstat Raadet en liste over fire kandidater. Raadet tager hensyn til noedvendigheden af at sikre de forskellige oekonomiske og sociale grupper og videnskabelige kredse en passende repraesentation.  Artikel 5  De medlemmer, der udpeges af Raadet, udnaevnes for fire aar og kan genudnaevnes. Mandatet er personligt, og medlemmerne modtager ikke vederlag for udoevelsen af deres hverv. Fortegnelsen over medlemmerne offentliggoeres i De Europaeiske  Faellesskabers Tidende, C-udgaven.  Artikel 6  Det kommissionsmedlem, der har ansvaret for politikken for statistisk information, foerer forsaedet i udvalget.  Udvalget vaelger en naestformand blandt sine medlemmer for to aar; naestformanden kan genvaelges en gang.  De Europaeiske Faellesskabers Statistiske Kontor varetager sekretariatsforretningerne.  Artikel 7  Formanden indkalder udvalget efter behov, dog mindst en gang om aaret, enten paa eget initiativ eller efter anmodning fra mindst en tredjedel af dets medlemmer.  Artikel 8  Formanden kan opfordre de generaldirektoerer i Kommissionen, hvis arbejdsomraade omfatter de emner, der behandles, til at deltage i moederne som observatoerer; det samme gaelder enhver anden person, der kan bidrage til droeftelserne.  Artikel 9  Udvalget er beslutningsdygtigt, naar mindst halvdelen af medlemmerne er til stede. Et medlem kan kun lade sig repraesentere af et andet medlem og kan kun repraesentere to medlemmer.  Artikel 10  Udvalget fastsaetter selv sin forretningsorden. Udfaerdiget i Bruxelles, den 25. februar 1991. Paa Raadets vegne  J.-C. JUNCKER  Formand  (1) EFT nr. C 208 af 21. 8. 1990, s. 9.  (2) EFT nr. C 19 af 28. 1. 1991.  (3) EFT nr. C 31 af 6. 2. 1991, s. 25.  (4) EFT nr. C 161 af 28. 6. 1989, s. 1.  (5) EFT nr. L 181 af 28. 6. 1989, s. 47.  (6) Se side 19 i denne Tidende.


title: 2005/398/EF: Rådets afgørelse af 10. maj 2005 om indgåelse af samarbejdsaftalen mellem Det Europæiske Fællesskab og Fyrstendømmet Andorra

text:
               28.5.2005

               DA

               Den Europæiske Unions Tidende

               L 135/12

         RÅDETS AFGØRELSE
   af 10. maj 2005
   om indgåelse af samarbejdsaftalen mellem Det Europæiske Fællesskab og Fyrstendømmet Andorra
   (2005/398/EF)
   RÅDET FOR DEN EUROPÆISKE UNION HAR —
   under henvisning til traktaten om oprettelse af Det Europæiske Fællesskab, særlig artikel 71, 137, 149, 150, 151, 152, 156, 159, 161 og 175 sammenholdt med artikel 300, stk. 2, første afsnit, andet punktum, og artikel 300, stk. 3, første afsnit,
   under henvisning til forslag fra Kommissionen,
   under henvisning til udtalelse fra Europa-Parlamentet (1), og
   ud fra følgende betragtninger:

               (1)

               Fællesskabet er fast besluttet på at styrke de eksisterende forbindelser med Andorra, som hidtil har været omfattet af en aftale undertegnet i Luxembourg den 28. juni 1990, hvorved der blev indført en toldunion.

               (2)

               Som følge af Rådets bemyndigelse af 24. februar 1997 har Kommissionen afsluttet forhandlinger med Andorra om en aftale, som omfatter en bred række samarbejdssektorer.

               (3)

               Aftalen blev undertegnet på Fællesskabets vegne den 15. november 2004 med forbehold af dens senere indgåelse, jf. Rådets afgørelse af 25./26. oktober 2004.

               (4)

               Visse opgaver er overdraget til det samarbejdsudvalg, der nedsættes ved aftalen. Kommissionen bør beføjes til at varetage disse opgaver på Fællesskabets vegne.

               (5)

               Aftalen bør godkendes —

         TRUFFET FØLGENDE AFGØRELSE:
   Artikel 1
   Samarbejdsaftalen mellem Det Europæiske Fællesskab og Fyrstendømmet Andorra godkendes herved på Fællesskabets vegne.
   Aftalens tekst er knyttet til denne afgørelse.
   Artikel 2
   Formanden for Rådet giver den meddelelse, der er omhandlet i aftalens artikel 14 (2).
   Artikel 3
   1.   Fællesskabet repræsenteres i det samarbejdsudvalg, der nedsættes ved artikel 9 i aftalen, af Kommissionen bistået af medlemsstaternes repræsentanter.
   2.   Fællesskabets holdning med hensyn til de afgørelser, der skal træffes af samarbejdsudvalget, fastlægges af Kommissionen efter høring af medlemsstaternes repræsentanter.

      Udfærdiget i Bruxelles, den 10. maj 2005.

            På Rådets vegne

         J. KRECKÉ

            Formand

      (1)  Udtalelse af 22.2.2005 (endnu ikke offentliggjort i EUT).

      (2)  Datoen for aftalens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.
   SAMARBEJDSAFTALE
   mellem Det Europæiske Fællesskab og Fyrstendømmet Andorra
   DET EUROPÆISKE FÆLLESSKAB,
   på den ene side, og
   FYRSTENDØMMET ANDORRA,
   på den anden side,
   SOM ER FAST BESLUTTEDE på at udvide de allerede tætte forbindelser mellem Det Europæiske Fællesskab og Fyrstendømmet Andorra,
   SOM TAGER I BETRAGTNING, at handelsforbindelserne mellem Det Europæiske Fællesskab og Fyrstendømmet Andorra er omfattet af aftalen i form af brevveksling undertegnet i Luxembourg den 28. juni 1990, hvorved der blev indført en toldunion,
   SOM TAGER I BETRAGTNING, at der siden da er gjort betydelige fremskridt med den europæiske integration,
   SOM TAGER HENSYN TIL den særlige situation, der gælder for Fyrstendømmet Andorra, hvis område er omsluttet af Den Europæiske Union, som landet ikke er medlem af,
   SOM TAGER HENSYN TIL Fyrstendømmet Andorras vilje til i højere grad at deltage i den igangværende integrationsproces i Europa og følgelig dets ønske om at udvide sine forbindelser med Den Europæiske Union,
   SOM FINDER, at det er hensigtsmæssigt at indgå en aftale mellem Det Europæiske Fællesskab og Fyrstendømmet Andorra med henblik på at sikre det indbyrdes samarbejde på det bredest mulige grundlag for alle spørgsmål af fælles interesse, der falder ind under deres respektive kompetenceområder,
   ER BLEVET ENIGE OM FØLGENDE BESTEMMELSER:
   PRINCIPPER
   Artikel 1
   Det Europæiske Fællesskab og Fyrstendømmet Andorra, i det følgende benævnt »de kontraherende parter«, forpligter sig inden for rammerne af deres respektive kompetenceområder til at samarbejde på områder af fælles interesse, navnlig de prioriterede områder, der er omhandlet i artikel 2 til 8, på det bredest mulige grundlag og til deres gensidige fordel.
   SAMARBEJDSOMRÅDER
   Artikel 2
   Miljø
   De kontraherende parter samarbejder inden for beskyttelse og forbedring af miljøet med henblik på at sikre en bæredygtig udvikling. Dette samarbejde vedrører følgende områder: klimaændringer, beskyttelse af naturen og den biologiske mangfoldighed, miljø og sundhed, forvaltning af naturressourcer og affald. De tilstræber med henblik herpå at beskytte det pyrenæiske miljø og sikre den økonomiske udvikling.
   De kontraherende parter samarbejder i en ånd af fælles ansvar om at løse de miljøproblemer, som Fyrstendømmet Andorra og Det Europæiske Fællesskabs pyrenæiske regioner er konfronteret med. De tager i betragtning, at visse af problemerne som f.eks. affaldsproblemet har tilknytning til vare- og persontrafikken mellem deres respektive områder. De kontraherende parter samarbejder navnlig om overførsel og bortskaffelse af affald.
   Fyrstendømmet Andorra bestræber sig på at indføre miljøstandarder svarende til Det Europæiske Fællesskabs standarder i det omfang, det har midler til det, og under forudsætning af, at disse standarder er relevante for beskyttelsen af miljøet og den bæredygtige økonomiske udvikling i fyrstendømmet. Det Europæiske Fællesskab tilbyder efter anmodning Fyrstendømmet Andorra samarbejde med henblik herpå.
   De kontraherende parter undersøger mulighederne og vilkårene for, at Fyrstendømmet Andorra deltager i de europæiske fællesskabsprogrammer, der er åbne for tredjelande, og som kan være af interesse for Andorra på miljøområdet.
   Det Europæiske Fællesskab bidrager til at etablere et samarbejde mellem Det Europæiske Miljøagentur og Fyrstendømmet Andorra.
   Artikel 3
   Kommunikation, information og kultur
   De kontraherende parter er enige om, i den udstrækning fællesskabsforanstaltningerne og den andorranske lov giver mulighed for det, at iværksætte fælles foranstaltninger inden for kommunikation, information og kultur i den i artikel 151 i traktaten om oprettelse af Det Europæiske Fællesskab omhandlede ånd.
   Disse foranstaltninger kan bl.a. antage følgende former:

               —

               udvekslinger af oplysninger om emner af gensidig interesse inden for kultur og information

               —

               afholdelse af kulturelle arrangementer

               —

               udvekslinger af kulturel interesse

               —

               bevarelse af den andorranske og pyrenæiske arkitekturarv og restaurering af monumenter og lokaliteter

               —

               bevarelse og fremme af den andorranske og pyrenæiske kulturarv

               —

               etablering af forskningsprogrammer af grænseoverskridende art inden for historie, kunst og sprog

               —

               bevarelse, valorisering og udbredelse af det catalanske sprog

               —

               Fyrstendømmet Andorras deltagelse i europæiske kulturprojekter.

         Artikel 4
    Uddannelse, erhvervsuddannelse og ungdomsanliggender
   De kontraherende parter er enige om at samarbejde inden for uddannelse og erhvervsuddannelse med henblik på at bidrage til at skabe et europæisk uddannelsesområde under hensyntagen til bestemmelserne i artikel 149 og 150 i traktaten om oprettelse af Det Europæiske Fællesskab.
   De kontraherende parter undersøger mulighederne og vilkårene for, at Fyrstendømmet Andorra deltager i de europæiske fællesskabsprogrammer, som kan være af interesse for Andorra inden for uddannelse, erhvervsuddannelse og ungdomsanliggender.
   Artikel 5
   Sociale og sundhedsmæssige spørgsmål
   De kontraherende parter forpligter sig til at undersøge mulighederne for at styrke koordinationen på det sociale område gennem udveksling af eksperter, samarbejde mellem forvaltninger, samarbejde mellem virksomheder og uddannelse.
   De kontraherende parter søger på samme måde at samarbejde på området folkesundhed.
   De kontraherende parter undgår enhver form for forskelsbehandling på grund af nationalitet med hensyn til arbejdstagere, som har den anden parts nationalitet, og som opholder sig lovligt på parternes respektive områder, hvad angår arbejdsvilkår, aflønning og afskedigelse.
   På arbejdsområdet omfatter samarbejdet mellem de kontraherende parter bl.a. udvikling af tjenester for erhvervsvejledning, programmering og fremme af arbejde på lokalt og regionalt plan.
   Artikel 6
   Transeuropæiske net og transport
   De kontraherende parter forpligter sig til at udvikle deres samarbejde inden for transeuropæiske net vedrørende transport, energi og telekommunikation samt inden for transport i almindelighed. Samarbejdet skal bl.a. tage sigte på at fremme undersøgelser af projekter af fælles interesse, der respekterer det pyrenæiske miljø. De kontraherende parter tager i deres samarbejde hensyn til de mål, der er omhandlet i artikel 154 og 155 i traktaten om oprettelse af Det Europæiske Fællesskab.
   Artikel 7
   Regionalpolitik
   De kontraherende parter er i overensstemmelse med deres respektive lovgivninger enige om at styrke deres regionale samarbejde under hensyntagen til Det Europæiske Fællesskabs politik for grænseoverskridende, transnationalt og mellemregionalt samarbejde.
   Til dette formål tilskyndes der til følgende foranstaltninger:

               —

               undersøgelse af en samordnet strategi for udvikling af regioner beliggende ved grænsen mellem Det Europæiske Fællesskab og Fyrstendømmet Andorra med henblik på at fremme en politik for det pyrenæiske område svarende til politikken for Alpeområdet. Med henblik herpå vil Det Europæiske Fællesskab foreslå Fyrstendømmet Andorra at deltage i fremtidige programmer af Interreg-typen på samme betingelser som andre tredjelande

               —

               organisation af besøg og udvekslinger af embedsmænd eller eksperter med henblik på at undersøge samarbejdsmulighederne

               —

               samarbejde vedrørende bjergpolitik på grundlag af fællesskabspolitikken, som tager sigte på at sikre landbrugsbedrifternes kontinuitet og bæredygtighed, den økonomiske udvikling og bevarelsen af naturen.

         Artikel 8
   Andre samarbejdsområder
   De kontraherende parter kan udvide denne aftale efter fælles overenskomst gennem aftaler om specifikke emner.
   ALMINDELIGE BESTEMMELSER
   Artikel 9
   1.   Der nedsættes et samarbejdsudvalg, der har til opgave at forvalte aftalen og påse, at den gennemføres på rette måde.
   2.   For at aftalen kan gennemføres på rette vis, udveksler de kontraherende parter oplysninger og konsulterer efter anmodning fra en af parterne hinanden i samarbejdsudvalget.
   3.   Samarbejdsudvalget fastsætter sin forretningsorden.
   4.   Samarbejdsudvalget sammensættes af repræsentanter for Det Europæiske Fællesskab på den ene side og repræsentanter for Fyrstendømmet Andorra på den anden side.
   5.   Samarbejdsudvalget udtaler sig efter fælles overenskomst.
   6.   Formandskabet for samarbejdsudvalget varetages på skift af de kontraherende parter efter nærmere regler, der fastsættes i forretningsordenen.
   7.   Samarbejdsudvalget træder efter fælles aftale sammen på anmodning af en af de kontraherende parter. I samarbejdsudvalgets forretningsorden fastlægges de praktiske bestemmelser for mødernes afholdelse.
   Artikel 10
   De kontraherende parter er enige om, at enhver tvist, der måtte opstå mellem parterne med hensyn til gennemførelsen og fortolkningen af denne aftale, skal forelægges for samarbejdsudvalget.
   Artikel 11
   Denne aftale indgås for en ubegrænset periode.
   Artikel 12
   Hver af de kontraherende parter kan opsige aftalen ved skriftlig meddelelse til den anden kontraherende part. Aftalen ophører i så fald med at være i kraft seks måneder efter datoen for denne meddelelse.
   Artikel 13
   Denne aftale gælder på den ene side for de områder, hvor traktaten om oprettelse af Det Europæiske Fællesskab finder anvendelse, og på de betingelser, der er fastsat i nævnte traktat, og på den anden side for Fyrstendømmet Andorras område.
   Artikel 14
   Denne aftale godkendes af de kontraherende parter i overensstemmelse med deres egne procedurer.
   Denne aftale træder i kraft den første dag i den anden måned efter meddelelsen om afslutningen af de i stk. 1 nævnte procedurer.
   Artikel 15
   1.   Denne aftale er udfærdiget i to eksemplarer på dansk, engelsk, estisk, finsk, fransk, græsk, italiensk, lettisk, litauisk, nederlandsk, polsk, portugisisk, slovakisk, slovensk, spansk, svensk, tjekkisk, tysk, ungarsk og catalansk, idet hver af disse tekster har samme gyldighed.
   2.   Sprogudgaven på maltesisk bekræftes af de kontraherende parter på grundlag af en brevveksling. Den har samme gyldighed som de i stk. 1 nævnte sprogudgaver.

      Hecho en Bruselas, el quince de noviembre de dos mil cuatro.
      V Bruselu dne patnáctého listopadu dva tisíce čtyři.
      Udfærdiget i Bruxelles, den femtende november to tusind og fire.
      Geschehen zu Brüssel am fünfzehnten November zweitausendundvier.
      Kahe tuhande neljanda aasta novembrikuu viieteistkümnendal päeval Brüsselis.
      'Εγινε στις Βρυξέλλες, στις δέκα πέντε Νοεμβρίου δύο χιλιάδες τέσσερα.
      Done at Brussels on the fifteenth day of November in the year two thousand and four.
      Fait à Bruxelles, le quinze novembre deux mille quatre.
      Fatto a Bruxelles, addì quindici novembre duemilaquattro.
      Briselē, divi tūkstoši ceturtā gada piecpadsmitajā novembrī.
      Pasirašyta du tūkstančiai ketvirtų metų lapkričio penkioliktą dieną Briuselyje.
      Kelt Brüsszelben, a kétezer-negyedik év november havának tizenötödik napján.
      Magħmul fi Brussel fil-ħmistax il-jum ta' Novembru tas-sena elfejn u erbgħa.
      Gedaan te Brussel, de vijftiende november tweeduizendvier.
      Sporządzono w Brukseli dnia piętnastego października dwa tysiące czwartego roku.
      Feito em Bruxelas, em quinze de Novembro de dois mil e quatro.
      V Bruseli pätnásteho novembra dvetisícštyri.
      V Bruslju, petnajstega novembra leta dva tisoč štiri.
      Tehty Brysselissä viidentenätoista päivänä marraskuuta vuonna kaksituhattaneljä.
      Som skedde i Bryssel den femtonde november tjugohundrafyra.
      Fet a Brussel les el dia quinze de novembre de l'any dos mil quatre.

         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Za Európske spoločenstvo
         za Evropsko skupnost
         Euroopan yhteisön puolesta
         På Europeiska gemenskapens vägnar
         Per la Comunitat Europea

         Per la Principat d'Andorra


Avis juridique important

|

31979D0006

79/6/EØF: Rådets afgørelse af 18. december 1978 om godkendelse af Toldsamarbejdsrådets rekommandation af 13. juni 1978 om ændring af artikel XIV a) og XVI d) i konventionen om nomenklaturen til klassifikation af varer i toldtariffer

EF-Tidende nr. L 006 af 10/01/1979 s. 0023 - 0023 den finske specialudgave: kapitel 2 bind 2 s. 0135  den græske specialudgave: Kapitel 02 bind 7 s. 0030  den svenske specialudgave: kapitel 2 bind 2 s. 0135  den spanske specialudgave: Kapitel 02 bind 5 s. 0138  den portugisiske specialudgave: Kapitel 02 bind 5 s. 0138

++++  RAADETS AFGOERELSE  af 18 . december 1978  om godkendelse af Toldsamarbejdsraadets rekommandation af 13 . juni 1978 om aendring af artikel XIV a ) og XVI d ) i konventionen om nomenklaturen til klassfikation af varer i toldtariffer   ( 79/6/EOEF )  RAADET FOR DE EUROPAEISKE FAELLESSKABER HAR _  under henvisning til traktaten om oprettelse af Det europaeiske oekonomiske Faellesskab , saerlig artikel 28 og 113 ,  under henvisning til henstilling fra Kommissionen , og  ud fra foelgende betragtninger :  De ni medlemsstater er kontraherende parter i Bruxelles-konventionen af 15 . december 1950 om nomenklatur til klassifikation af varer i toldtariffer ; den faelles toldtarif er udarbejdet paa grundlag af denne nomenklatur ;  Toldsamarbejdsraadet kan foreslaa de kontraherende parter aendringer i konventionen ; den 13 . juni 1978 har det udsendt en rekommandation om aendring af artikel XIV a ) og XVI d ) i konventionen ;  i henhold til konventionen gives der gennem det belgiske undenrigsministerium alle kontraherende parter og samtlige signatarstater og tiltraedende regeringer meddelelse om teksten til ethvert udkast om aendring ; den paagaeldende tekst anses for godkendt , saafremt ingen af de kontraherende parter fremsaetter nogen indvending inden for en frist paa seks maaneder efter denne meddelelse ; saafremt der ikke fremsaettes indvendinger , traeder aendringen i kraft seks maaneder efter udloebet af foernaevnte frist ;  det belgiske udenrigsministerium har meddelt teksten til rekommandationen af 13 . juni 1978 til de kontraherende parter den 30 . juni 1978 med virkning fra den 1 . juli 1978 ; rekommandationen vil derfor blive anset for godkendt den 31 . december 1978 og traeder i kraft den 1 . juli 1979 , saafremt der ikke fremsaettes indvendinger enten mod rekommandationen som helhed eller mod en del af den ;  der er ingen indvendinger at fremsaette mod foernaevnte rekommandation som helhed _  TRUFFET FOELGENDE AFGOERELSE :  Eneste artikel  Toldsamarbejdsraadets rekommandation af 13 . juni 1978 om aendring af artikel XIV a ) og XVI d ) i konventionen om nomenklatur til klassifikation af varer i toldtariffer godkendes med henblik paa anvendelse fra den 1 . juli 1979 .  Udfaerdiget i Bruxelles , den 18 . december 1978 .  Paa Raadets vegne  H.-D . GENSCHER  Formand


title: Den Udenrigs- og Sikkerhedspolitiske Komités afgørelse Tchad/2/2008 af 18. marts 2008 om nedsættelse af bidragyderkomitéen for Den Europæiske Unions militæroperation i Republikken Tchad og Den Centralafrikanske Republik

text:
               17.4.2008

               DA

               Den Europæiske Unions Tidende

               L 107/60

      DEN UDENRIGS- OG SIKKERHEDSPOLITISKE KOMITÉS AFGØRELSE Tchad/2/2008
   af 18. marts 2008
   om nedsættelse af bidragyderkomitéen for Den Europæiske Unions militæroperation i Republikken Tchad og Den Centralafrikanske Republik
   (2008/313/FUSP)
   DEN UDENRIGS- OG SIKKERHEDSPOLITISKE KOMITÉ HAR —
   under henvisning til traktaten om Den Europæiske Union, særlig artikel 25, stk. 3,
   under henvisning til Rådets fælles aktion 2007/677/FUSP af 15. oktober 2007 om Den Europæiske Unions militæroperation i Republikken Tchad og Den Centralafrikanske Republik (1) (Operation EUFOR Tchad/CAR), særlig artikel 10, stk. 5, og
   ud fra følgende betragtninger:

               (1)

               I henhold til artikel 10, stk. 5, i fælles aktion 2007/677/FUSP har Rådet bemyndiget Den Udenrigs- og Sikkerhedspolitiske Komité (PSC) til at træffe de relevante afgørelser om nedsættelse af en bidragyderkomité for Operation EUFOR Tchad/CAR.

               (2)

               I Nice den 7.-9. december 2000 og i Bruxelles den 24.-25. oktober 2002 fastlagde Det Europæiske Råd ordninger for tredjelandes deltagelse i krisestyringsoperationer og nedsættelsen af en bidragyderkomité.

               (3)

               Bidragyderkomitéen skal spille en væsentlig rolle i den daglige ledelse af Operation EUFOR Tchad/CAR. Den bliver det vigtigste forum, hvor de bidragydende stater i fællesskab kan behandle spørgsmål om anvendelsen af deres styrker i operationen. PSC, der udøver den politiske kontrol med og strategiske ledelse af operationen, tager hensyn til bidragyderkomitéens synspunkter.

               (4)

               I medfør af artikel 6 i protokollen om Danmarks stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, deltager Danmark ikke i udarbejdelsen og gennemførelsen af Den Europæiske Unions afgørelser og aktioner, som har indvirkning på forsvarsområdet —

         TRUFFET FØLGENDE AFGØRELSE:
   Artikel 1
   Nedsættelse og mandat
   Der nedsættes herved en bidragyderkomité for Den Europæiske Unions militæroperation i Republikken Tchad og Den Centralafrikanske Republik (komitéen). Komitéens mandat er fastlagt i Det Europæiske Råds konklusioner fra Nice og Bruxelles.
   Artikel 2
   Sammensætning
   1.   Komitéen er sammensat af

               —

               repræsentanter for alle medlemsstater

               —

               repræsentanter for de tredjelande, der deltager i operationen, og som yder betydelige militære bidrag, jf. bilaget.

         2.   EU's øverstbefalende for operationen og generaldirektøren for Den Europæiske Unions Militærstab eller deres repræsentanter samt repræsentanter for Kommissionen deltager i komitéens møder.
   3.   Andre personer kan i relevant omfang indbydes med henblik på specifikke drøftelser.
   Artikel 3
   Formand
   Uden at foregribe formandskabets prærogativer ledes komitéen for denne operation af generalsekretæren/den højtstående repræsentant eller dennes repræsentant i nært samråd med formandskabet og formanden for Den Europæiske Unions Militærkomité (CEUMC) eller dennes repræsentant.
   Artikel 4
   Møder
   1.   Formandskabet indkalder regelmæssigt til møde i komitéen. Hvis omstændighederne kræver det, kan der indkaldes til hastemøder på formandskabets initiativ eller efter anmodning fra et medlem.
   2.   Formandskabet udsender inden mødet en foreløbig dagsorden og dokumenter af relevans for mødet. Efter hvert møde udsendes der et referat.
   Artikel 5
   Procedure
   1.   Med forbehold af stk. 3, og uden at det berører PSC's kompetenceområde og det ansvar, der påhviler EU's øverstbefalende for operationen,

               —

               træffer komitéen med enstemmighed blandt repræsentanterne for de stater, der bidrager til operationen, afgørelse om den daglige ledelse af operationen

               —

               fremsætter komitéen med enstemmighed blandt komitéens medlemmer anbefalinger om eventuelle justeringer af den operative planlægning, herunder eventuel justering af målene.

         Hvis et medlem undlader at stemme, udelukker dette ikke enstemmighed.
   2.   Formandskabet fastslår, at flertallet af repræsentanter for de stater, der har ret til at deltage i mødet, er til stede.
   3.   Alle procedurespørgsmål afgøres ved simpelt flertal blandt de tilstedeværende medlemmer.
   4.   Danmark deltager ikke i komitéens afgørelser.
   Artikel 6
   Tavshedspligt
   1.   Rådets sikkerhedsforskrifter finder anvendelse på møder og drøftelser i komitéen. Repræsentanter i komitéen skal have den fornødne sikkerhedsgodkendelse.
   2.   Komitéens drøftelser er undergivet tavshedspligt, medmindre komitéen med enstemmighed træffer anden bestemmelse.
   Artikel 7
   Ikrafttræden
   Denne afgørelse træder i kraft på dagen for vedtagelsen.

      Udfærdiget i Bruxelles, den 18. marts 2008.

            På vegne af Den Udenrigs- og Sikkerhedspolitiske Komité

         M. IPAVIC

            Formand

      (1)  EUT L 279 af 23.10.2007, s. 21.

      BILAG
      Liste over de i artikel 2, stk. 1, omhandlede tredjelande

                  —

                  Albanien